OpenLLM-France/wikimedia huggingface dataset:
# Dekved pennad — VII

| ◄ ’Trezek mouster ar Groaz-Zantel. — Mousa, hon ambrouger | Diabarz mouster ar Groaz-Zantel. — Skol-vicherio Sant-Per. | Eil gweladen da leandi ar Garante ; biskoaz kement all : luz Lanrodek ► |
Gant an *hevelep kerz e tigoueomp ’n eun taul ouz mouster ar Groaz-Zantel. A-dre d’an nor, ’barz ar porz, eur ween sipre, eün hag uhel-uhel. Laret a rer d’imp eo henvel-mik ouz an hini a oa bet tennet diouti kroaz hon Zalver. Homan en em gave, herve ’larer, ’læc’h eman breman auter-veur an iliz.
Ar gouent man a stummer enni *kloer an iliz Gresian, da vihanan ar gloareged a dle divezatoc’h bean beleien er c’hærio : ar re-man a studi mad aoalc’h hag a dap eun deskadurez vrao. Ar re all, avad, ar re a dle labourat er parroujo war ar mæz, na vo ket sellet berr ’rauk belegi anê : goulet ’ve digante eun tamm liou skiant, ha netra ken. Na vo ket braz dre ze ar vad a refont endro d’ê.
Aliez e vo troet kein d’ê gant o c’hristenien, mar digoue d’ar gristenien-ze klevet ha gwelet ar veleien gatolik.
Ar re-man koulskoude na reont ket brezel d’ar C’hresianed : evit senti ouz an Tad Santel Leon XIII, e klaskont en em ober gante euz o gwellan evit laket n’ê d’en em domman mui ouz mui ouz ar gwir Iliz.
Meur a zistro a weler, a drugare Doue : ra vezint c’hoaz stankoc’h, ha ra vezo dastumet holl vugale Jezus-Krist en eur bagad, dindan ar memes pastor !
Eus *kloerdi ar Groaz-Zantel da skol-vicherio Sant-Per n’euz ket ouspenn eur c’hart-heur kerzet, ha c’hoaz, ’vit troc’han berroc’h, ec’h eomp da heuilh Mousa a-dreuz parko.
Tostaat ’ra an abarde pac’h arruomp : ’benn breman eo distag ar ganfarded euz o labour. Ar bautred vihan a c’hoari gant kanetenno, hag ar re vraz a welomp o frinkal hag o redek warlerc’h eun evn-paper.
Ober a rer d’imp eun digemer kalonek gant Tado Itron-Varia-Sion. O hano a ro da c’hout ec’h int breuder da leanezed Itron-Varia-Sion hon deuz gwelet en Jeruzalem ouz goarek an « Ecce homo. » Hag, evit gwir, ar memes Tad saver o deuz : an Tad Mari-Alfons de Ratisbonne.
Aboue ar blavez 1873 an euz savet, pe da vihanan an eus kroget da zevel an ti-man, evit deski beb a vicher da grennardet kristen ar vro. Breman emeint aman eun triugent bennag.
Ha mont mad ’ra ar bed gante : ouspenn ma roer d’o speret diskadurez, en gallek hag en Arabek, e ve stummet o c’horf ouz al labour. Eur muzik o deuz ive hag a deu en kær da c’hoari pa ve goulet.
C’hoaz e vije gwelloc’h ar bed gant skol-vicherio Sant-Per, mar gallje bean peurc’hræt. An aluzenno, ’vit-se, a renker gortoz.
Eun draik bennag a roomp d’an Tado, ha prenan ’reomp bep sort treigo, bet kizellet gant ar vicherourien yaouank. Neuze, goude bean kemeret sirop, pe gafe-tom, … pe netra, e kemeromp hent Jeruzalem.
A-dreuz d’eur c’harter neve zavet e tremenomp, ha ’benn 7 h, ec’h omp en hon hostaliri, ha ni *divi, evidon-me bepred.
# Deus endro, Neve-Hanv

| ◄ O pa oan Plac’h Yaouank ! | Deus endro, Neve-Hanv | Fransoazig ha Pierig ► |
                   Kinniget gant doujans da Dir-na-Dor.
Deus endro, neve-amzer, gant da zudi dispar, Gant da zudi dispar, Da strinka al levenez : O ge tra la la la la la la la la la la Da strinka al levenez, ar spi war an douar, Ar spi war an douar.
Deus da hada, niverus, bleun lirzin er prajou Ha da wiskan a c’hlazur skourrou sec’h ar c’hoajou.
Deus, ’vit ma ray an evned, er brouskoad, o neiziou, Ha ma lintro el liorz bleun per hag avalou.
Deus, gant ar mintiniou kaer, ma kân ’n evnedigou Ouz sklerder eun heol lintrus, dindan gliz an deliou.
Deus, gant serr-noziou dispar, ma c’hallo ar Barzig Hunvreal, ’n eul lec’h kuzet, o silaou an estig…
Deus, gant noziou miz Mari, mac’h aimp a vandennou Da ginnig d’hon Mamm garet c’houez-vad hon c’hantikou !
Deus da gas an dud yaouank, bep sul, d’ar pardoniou, Ma pleustrfont c’hoaz, gant furnez, gwenojen o zadou.
Deus da rei d’ar c’hlanvour kez, war e wele dispi, Gant bannou da heol seder, esperans ha dudi.
Deus da rei gant madelez d’ar paourig gwall-eürus, Goude skorn ar goanv kalet, ezen flour ha grouezus.
Ya, deus prim, amzer garet, da zihun Breiz-Izel, A goantiri, a gaerder, marellet he mantel !
# Deliou buez

Ebarz em iaouankiz tener, va brasa plijadur, evid en em sizenoui, eo mont da c’haloupat dre ar c’hoajou ha lanneier va bro !
Divar ar reier, a gaver en hon lanneler e Breiz, e savan va fenn, da genta, da sellet ouz an oabl lugernuz ; ar meaziou tro var dro din a gavan skeduz ha va daoulagad ne skuizont ket o sellet outo ! An heol o para varno o rent brawoc’h c’hoaz.
Neuze, gourvezet var an douar, va fenn o repos var va breac’h, e teuan da sonjal e va bro garet Breiz-1zel, ar vro el leac’h ma meuz gwelet an deiz, el leac’h ma vevan brema ha ne garfen kuitaat morse !
Gwelet a ran dirazon al labourerien en o farkeier : lod o trei an douar evit gounid en ed ; lod all o tenna pe o kerc’hat d’ar gear boued loened. Oh ! nag an dud-se a zo eüruz ! Ne anavezont ket krizder ar c’heariou braz, e leach ma varv, gant an naon, o breudeur a vizer, dre ma ne gavont ket a labour !
An dud-se oll a gomz ato e brezonek, e iez o zadou koz, er parkeier evel er gear. Ar brezonek en deuz ato e blas a henor hag er meritout a ra. Ar vugaligou, var barlenn o mam, ne glevont nemed ar iez biniget-se. An ara-ze oll a zo kaĕr da velet evit eun den hag a gar e vro.
Ra choumo eta, en hon touez, ar iez a garomp kement, roet deomp gant hon tadou, ra choumo ar baïzanted fidel da gomz brezonek.
Job-Per ar BRAZ
# Delivrans Martin de Bouillon

| ◄ Miraklou S. Anton e Padou | Delivrans Martin de Bouillon | Eccelino de Romano ► |
Anton a ioa c’hoaz e Padou, pa deuaz da c’houzout, a berz Doue, oa tamallet he dad da veza muntrer e Lisboon. Raktal e za enn hent gant ar fizians vraz da erruout abred aoualc’h evit hen tenna a affer. Mont a ra eta dirag al lez-varn da zifenn he dad ; mes, o veza ma ne grede ket ar varnerien ar pez a lavare, e kinnigaz dezho mont d’ar bez el leac’h m’edo an hini lazet.
Ar varnerien a jomaz balc’h ; mont a rejont koulscoude assamblez ganthan hag eur bobl-tud var ho lerc’h. Anton a ordrenaz neuze d’ar c’horf maro diskleria dirag an holl ha guir oa eo Martin de Bouillon en doa hen lazet. An hini maro, hag hen dija o vreïna, a zav, var ger ar zant, hag a lavar sklear ha freaz oa divlam Martin de Bouillon euz ar muntr a ioa bet tamallet dezhan, ha neuze e c’hourvez adarre er bez. Ar varnerien, goloet a vez gant ar burzud-ze, a laoskaz dioc’h-tu da vale an hini tamallet.
Epad an amzer-ze, Anton a ioa eat kuit hag en em gavaz adarre enn Arcella ; n’oa bet, dre volontez Doue, nemet eun dervez ha diou nozvez oc’h ober he dro.
# Demad

| ◄ Oraison santès Barba | Demad | Eneb ann derewez ► |
Kement ’zo en ti, Doue d’ho miro ; Kement ’zo en maès, Doue d’ho c’honduo ; Doue d’ho delivro ; Kement ine dleomp pedi evit-ho !
# Deut, Salver ar bed

Oberennoù damheñvel pe handelvoù all zo ivez, gwelout Deut, Zalver ar bed, diskenet.
| ◄ Ar Salver ez omp o c’hortoz | Deut, Salver ar bed | Spered santel Doue ► |
* Deut, Salver ar bed, diskennit,
* Ha diouz Satan Hon dizammit ;
* Diskennit eus ar Baradoz,
* Ni ’zo pell ’zo ouz ho kortoz.
* Graet e bec’hed, hon tad Adam
* A rankas kuitaat an Eden :
* Abaoe ’veltan pebez samm
* N’hon eus ket ni ranket dougen.
* Raktal, eneb d’e vugale,
* An diaoul a stignas e lasou,
* Hag an dud dallet dizale,
* A ’n em golle a-vagadou.
* War ar bed kablus, ma Doue,
* An dour-beuz hoc’h eus c’houi ledet ;
* Eiz den hepken en Arc’h Noe
* Ouz ar maro a voe miret.
* Ha goude ken spontus kentel,
* Hon tadou koz a bec’he c’hoaz.
* Nag ho mouez, na kurun Babel
* N’hallas o derc’hel fur, siouaz !
* En ho madelez koulskoude,
* Daoust d’hon pec’hejou e fiziomp,
* O kredi e teuy hepdale
* Ho tourn da sevel ac’hanomp.
* Lavaret ho poa da Adam,
* Gant an diaoul pa oa bet trec’het,
* E teufe eur Mab hag e Vamm
* Da flastra e benn milliget.
* Abaoe Abraham ez eus brud
* E tle eur bugel eus e rumm
* Sevel e dron e-touez an dud
* Hag en-dro d’ezan o dastum.
* Moizes hag ar Brofeded
* Eus ar bugel-se ’deus komzet :
* E c’hloar, e vuhez hed-ha-hed
* A zo bet ganto diskuliet.
* P’erruas an amzer merket,
* Eun arc’hael a-berz an Aotrou
* A zeuas betek Nazared,
* Ha gantan eur c’haer a gelou.
* — « Gwerc’hez Vari, ’me an arc’hael,
* Kemenn ’ran d’eoc’h a-berz Doue :
* Genel a reot eur bugel,
* Salver ar bed hag e Roue. » —
* Trugarez d’eoc’h, Aotrou Doue,
* D’hoc’h ano mil ha mil bennoz ;
* Roet hoc’h eus d’imp hon Roue,
* N’hon eus ken netra da c’hortoz.
* Grit d’imp, ni ho ped, ma Doue,
* Douja ho Mab, bemdez, bemnoz,
* Ha kaout ar c’hras da vont goude
* Da eürusted ho Paradoz.
# Dekved pennad — VI

| ◄ Ti leanezed ar Rozeran : ’vit ar Vedouined | ’Trezek mouster ar Groaz-Zantel. — Mousa, hon ambrouger | Diabarz mouster ar Groaz-Zantel. — Skol-vicherio Sant-Per. ► |
Goude bean laret kenavo da Leanezed ar Rozeran, e talc’homp pelloc’h gant hon hent, bepred war du ar c’huz-heol, etre hent Betleem ha hini Jaffa.
Eur mouster hon deuz da welet. Eun hanter-leo bennag war an tu-ze. N’eo ket, avad, eur mouster katolik. D’ar C’hresianed eo, ha talveout a ra d’ê da *gloerdi. Kroaz-Zantel : setu e hano, pe mar geo gwell gant Gwengampiz, Sante-Kroe : eur c’hos abati o deus hag a hanvont ’nean evel-se.
Evit mont di e kafchen hir an hent, a zo goloet a vein ruilh, panevet en em lakan da bleustri Mousa. Ah ! Mousa ! Marteze n’am euz ket c’hoaz komzet dioutan d’am lennerien. Mar n’hen ’meuz ket græt, eo dre ankoua : rak bet ’m euz digare d’hen ober meur a wech.
Ar wech-man e fell d’in rei d’ê d’anaveout ma mignon neve. Ya ’vad, aboue hirie ec’h omp deut da vean mignoned, Mousa ha me. Heñ marteze a c’hellfe aoalc’h bean ankouaet anon : ’vid ’on me, n’ankouain ’nean birviken.
Mousa a zo eur zoudard turk, a c’hell kaout marteze eun hanter kant vla bennak. Gwisket distres aoalc’h, emichans, ’vel ar zourdarded all. Memes tra, e kavan ec’h eo re d’ê war ar poent-man. E vrago moan-moan a ra euz e *zivesker evel diou oadegen, ha na zisken ket kalz izeloc’h evit e zaoulin, E chupen a zo ive kals re striz evitan, ha kals re verr, penegwir e tremen e c’houriz ler war-lein ar boutonno kouevr a zo stag war al losto. Ya, pa gomzfet d’in deuz eun den kampet faro, komzet d’in deuz Mousa.
Eur pautr jentil, avad, ’vel na n’euz ket, hag eur pautr a zever. Plijout ’ra eston d’an ofiserien. Setu perak, o vean n’an euz netra, pe gazi netra d’ober, e ve lezet gante da vont d’ambroug ar belerined a zisken gwech ha gwech en hostaliri Itron-Varia-Frans. Hag heñ na c’houl ket gwelloc’h : tammo mad a werz-butun a dalve d’ean e garg a ambrouger.
Gantan, ’vad, n’hon deuz ezom da gaout aon euz den e-bed. Goaz da neb a glaskfe ober d’imp eun dismegans bennag ! Dorn Mousa a gouefe warnan, pe ar vazik a dalc’h en e zorn.
O vean m’eo muzulmad, e oar rez ’pez a zo difennet d’imp ober el læc’hio sakr a zo goestlet da Vahomet. An de all e harze unan euz ar belerined da vutunad war leuren an diou voskeen veur.
Na c’houle ket kennebeut e vije æt hini ’bed anê ’barz ar moskeenno gant e voto ler.
Hirie e teu ar zonj d’in da c’houlen digantan, ’n eur *wignal d’ean ha ’n eur drailhan gantan tammo gallek : « Perak eta, Mousa, na lezes ket anomp, an da all, da vont ’barz ar voskeen gant hon boto ? » — « Sultan » emean.
Ar gir-ze hepken a deu gantan. ’N eur laret ’nean, avad, a ra sin, gant e zorn, da droc’han e c’houk.
Intentet am euz : n’euz ket d’ober fent gant difenno sakr ar Sultan.
Mes goaz d’ean, mar displlj d’ean e vo græt anei gant e zoudarded, Ni ’na baouezomp ket, ’n eur zisken da gouent ar Groaz-Zantel, d’ober anei gant e Vousa, ha heman na c’houl ket gwelloc’h evit se. Fentuz eo, dreist-holl, pa glask, brec’h ouz brec’h gant eur pelerin, kerzet d’ar paz ’n eur laret ’vel soudarded hon bro : « Unan, daou ; — Unan, daou… »
# Deulagag glas men Dous

| ◄ Bleu milén me Mestrér | Deulagag glas men Dous |
Er poch binieu.
# Netra na dalv va Breiz

Oberennoù damheñvel pe handelvoù all zo ivez, gwelout Netra na dalv va Breiz (Kentoc’h mervel).
| ◄ Hirvoudou ha Peden | Netra na dalv va Breiz | Breiz, Brezounek ha Feiz ► |
D’ar Barz Erw. Berthou, Alc’houeder Treger.
* Ha bez’ ez euz eur vro giz Breiz-Izel,
* Diazezet gand kalz a dud santel ?
* Ar c’hantvejou, ’vel bandennou brini,
* Heb he diskar, ho deuz nijet dreizhi.
* Klaskit eul leac’h henvel ouz Breiz-Izel,
* E pini chomm, en despet d’an avel,
* Kredennou sakr oberourien hor bro,
* Korvigellet oc’h griziou an dero !
* Ha bez’ ez euz eur vro ’giz Breiz-lzel.
* E leac’h ma kan ar barz a vouez huel,
* Gand an delen, evel an drouiz koz,
* Koulz hag en env elez ar baradoz ?
* Ha bez’ ez euz, ouspenn e Breiz-Izel,
* Eur yez ken koz, ker kaer ba ken santel,
* Gand ar C’helted komzet daou vil bloaz zo,
* Hag enoret ganeomp-ni c’hoaz hirio ?
* Ar C’hallaoued, siouaz ! gwir a laran,
* D’ar Brezounek a ra brezel breman,
* Hogen, Breiziz, Doue a du ganeomp,
* Ouz ar gwasker kalounek enebomp !
* Nan, a dra-zur, n’eo ket eun den marvek
* A ziskaro e Breiz ar Brezounek !
* Eur boblad tud n’hell beza dispennet
* P’eo ar memprou etrezho unanet....
* Ha bez’ ez euz eur vro ’vel Breiz-Izel,
* Leac’h ma kaver labour kaer ar gizel,
* E peb parrez war vein an ilizou,
* Er berejou, war galz a galvariou ?
* Ha bez’ ez euz eur vro ’vel Breiz-Izel,
* Roaz buez da gand den a vrezel,
* Brudet evel Lez-Breiz ha Richemon,
* Gwesklin, Arzur, Pontkallek ha Klison ?
* En da histor, ô va bro Breiz-Izel,
* Me gav barzed evel ma ’z oa Luzel,
* Brizeuk, Ar Skour, ar fablenner Milin,
* Hep ankounât, en amzer goz, Marzin.
* Ha komz a rin euz a zent Breiz-Izel,
* Hag a skignaz sklerder an Aviel
* Dre ar vro-ma, en denvalijen c’hoaz,
* O planta doun war bep torgen ar groaz ?…
* Netra na dalv, ha netra na dalvo,
* Va Breiz-Izel, va Mamm garet, va bro !
* Va c’harantez, beteg heur va maro,
* Hep ehana da veuli me garo !
# Ni a zeli douguein trema en nean ol er chongeu a hun speret hac ol en desirieu a hun halon

| ◄ Er gonsolation a za goudé en trebille, ret-é neoah guut souffrein hemh consolation | Ni a zeli douguein trema en nean ol er chongeu a hun speret hac ol en desirieu a hun halon | Petra a zeliamb gobér eit lacat er Speret-Santel de zichen arnamb ► |
GOUDÉ m’hou poai, ô me Salvér ! quitteit en doar, hou Mam santel a zouguai hemb cesse he selleu, he haranté, he huannadeu trema en nean.
Hi é deoai ivi doh bonheur en Ælet hac er Sænt, péré a jouissai a brésance en hani a oai câret guet hi halon, hac hi ou honjurai de laret teoh péh quer bras oai hi languis, doh hum ùélet pêl dohoh.
Petra a éellai er bed offrein dehi hac en devehai éellet pligein dehi ? A pe ne gârér meit Jesus, ne vennér mui meit Jesus.
En hani a ra ar en doar é drésor a hou cræce hac a hou caranté, ne sant ér bed-men quin chagrin meit bout hoah pêl dohoh ha forhet doh hou poq divin.
Én tertand gortos er marhue, péhani hemb quin a éel achiüe me languis, me boussou hemb cesse trema oh, ô me Jesus, èl Mari, en huannadeu ag ur galon péhani hou tesir, hou calhue, ha péhani hou cavou perpet rai zevéhad !
Pihue a reï deign dihoasquel èl d’er golomb ? Me guemérehai me neige, ha me yehai de glah me repos étal oh.
A me vou pêl-amzér hemb em bout er bonheur-zé ? Pried me inean a ean a dardou a laret dehi : Chè-mi é tonnet d’achiüe ha visérieu ?
Ah ! er pried a lar : Deit. Hé huannadeu, hé hirvoudeu a lar hemb cesse : Èl-cé revou groeit. Deit, me Salvér Jesus.
Me halon a gonze dohoh, men deulegat hou clah, me huannad arlerh hou selleu.
Me sant é on groeit aveit un dra bras benac. Misérable-on neoah ér vuhé-men, O Jesus, groeit-on aveit oh, hac eit hou possédein a jamæs de virhuiguin !
O Jesus, mamen a bep sort madeu, tout a vanq él léh ma vanquet ! Splandér éternel, tout a za de vout tihouel él léh n’en doh quet !
Nac é jouissehen-mé ag en ol dreu crouéet, ne cessehen quet a vout peur ha malheurus, ma ne éellehen laret : Jesus a zou me ol vad.
Jesus a zou me ol vad : er gonz-cé a lar hac a gompren tout ; er gonz-cé n’en dé comprenet erhat meit guet en hani a gâr Jesus drès quement tra-zou.
Pél doh me halon enta ol er harantéieu péré n’en dant quet a hou cræce.
Græce me Jesus, allumet énan hemb cesse en tan sacret a hou caranté. Déet en tan divin-zé d’em âbrasein, d’em losquein.
Ma ne éellan hou cùelet imbèr, ô me Salvér, m’hum zigollou ahoël doh hou cârein !
Me haranté, péhani a ra deign en espérance d’hou possédein un dé, a vou me honsolation durant ma padou me forbanereah.
# Nemed unan

| ◄ Bet e oant bet | Nemed unan | Ar Brasa ► |
* Penn-da-benn gant harzou Bro-C’hall
* Soudarded ar Gwir zo ’n o za,
* Unanet en o nerz galloudus hag éñgal,
* Tri bloa hanter zo, hep skuiza ;
* Dastumet a bep gouenn, a bep stad, a bep bro,
* Daoust d’ar gloaz ha daoust d’ar Maro,
* Vit kas d’e doull al Loén garo.
* Penn-da-benn gant harzou Bro-C’hall
* Merzerien ar Gwir zo koueet,
* Unanet en o gwad skuilhet vid ar re-all,
* En o yaouankiz loreet ;
* Marvet, paour ha pinvik, gwenn ha ru, nobl ha kouer,
* Mesk-ha-mesk, kalonek ha taer,
* Vit silvidigez o bro gaer.
* Penn-da-benn gant harzou Bro-C’hall
* Tud an a-dréñv, stard en o flomm,
* Unanet en o c’haoñ, en o lorc’h, en o mall
* Da welout gwintadeg Gwilhom,
* A gas o malloz ru d’an torfetour gaouiad
* En deus laket gant e vennad
* An Europ en tan hag en gwad.
* Hag holl, ’n eur vouez hepken, tud veo ha tud varo,
* Koulz mammou daoulinet vel stourmerien faro,
* A lâront ’n eur stardañ o daouarn hag o dent ;
* « Prestik, Boch milliget, ’réñki mont gant da hent ! »
* Genver 1918.
# Netra na dalv va Breiz (Kentoc’h mervel)

Oberennoù damheñvel pe handelvoù all zo ivez, gwelout Netra na dalv va Breiz.
* Hag anaout a rit eur vro henvel ouz Breiz-Izel,
* Diazezet war ar roc’h, leun a zero uhel ?
* Ar c’hantvejou koumoulus, ’vel bandennou brini,
* Hep he diskara nepred, o deus nijet dreist-hi.
* Hag anaout a rit eur vro henvel ouz Breiz-Izel,
* Eleac’h ma chom beo atao, en despet d’an avel,
* Kredennou sakr ha pouezus oberourien hor bro,
* ’Vel pa vent korvigellet ouz griziou an dero ?
* Hag anaout a rit eur vro henvel ouz Breiz-Izel,
* Eleac’h ma kân c’hoaz hizio ar barz a vouez uhel,
* Gant telen ha biniou, evel en amzer goz,
* Koulz ha ma ra en nenvou elez ar baradoz.
* Hag anout a rit eur vro henvel ouz Breiz-Izel,
* Eleac’h eus eur yez ken koz, ken kaer, ken divarvel,
* Bet komzet gant hon Tadou ouspen daou ’vil bloaz ’zo,
* Ar Brezoneg a garomp hag a virimp atao ?
* Hag anaout a rit eur vro henvel ouz Breiz-Izel,
* Eleac’h ma kaver ken stank labour flour ar gizel,
* E pep parrez, koulz laret, war vein an ilizou,
* Er berejou, en henchou, war galz a galvariou ?
* Hag anaout a rit eur vro henvel ouz Breiz-Izel,
* A vir he gwiskamanchou hag he c’hiziou santel ?
* Ar Vretoned a jomo bepred ar pez int bet,
* Ar bobl ar c’haloneka a zo ebarz ar bed.
* Hag anaout a rit eur vro henvel ouz Breiz-Izel,
* Hag a welas o c’henel enni tud a vrezel,
* Brudet evel ma ’z eo bet Lez-Breiz ha Richemon,
* Gwesklin, Arzur, Ponkalleg, Nomenoê, Klison ?
* Hag anaout a rit eur vro henvel ouz Breiz-Izel,
* Hag he deus gwelet barzed evel ma ’z oa Luzel,
* Taliezin ha Gwenc’hlan, Gwilhou, Brizeg, Milin,
* Kervarker, Prou, Yann, Ar Skour, hep ankounât Marzin ?
* Ha komz a rin-me brema eus sent koz Breiz-Izel,
* A skignas dre ar vro-ma sklerder an Aviel :
* Kaourintin, Pol-a-Leon, Brieg ha Gwenole,
* Ha tostoc’h, Mikeal Nobletz, an Tad Maner ive ?
* Nan, n’eo gwir ? netra na dalv ha netra na dalvo
* Kornig douar hon Tadou, Breiz-Izel, hor Mamm-Vro !
* Gened koz bepred nevez, da viken m’az karo,
* Ha laouen me az meuio ken teui d’in ar maro.
* Laromp eta, kenvroïz, laromp gant levenez,
* N’eus ket e mesk ar broiou ken din a garantez.
* E Breiz-Izel oun ganet, ganti oun het maget,
* Hag enni eo, d’am maro, e vezin douaret.
* Eno va c’housk a vezo gant va zad koz reisoc’h,
* Eno me a c’hortozo deiz ar varn vras e peoc’h ;
* Ha bemnoz, dre lanneier hag aochou Breiz-Izel,
* Ene ar barz a gano c’hoaz meur a werz santel.
Lanndi, 13 Mezeven 1908.
                                           KLAODA ’R PRAT,
                                              (Pluenzir).
# Maout Ar Go

| ◄ Ar iaric | Maout Ar Go | C’hoariel ► |
Maout ar Gô ha maout ar Gall, Oa ’n em dourtet en dé -all,
Hac a lare maout ar Gô : « Maout ar Gall a-fad a scô ! »
Ha ma lare maout ar Gall : « Maout ar Gô zo tourter fall ! »
Ar Braz. — Penvénan.
# Marc’had an amourousted

| ◄ Coat an Noz ha Coat an De | Marc’had an amourousted | Evel eur vagic war ar stanc ► |
Comz aliès oc’h eus clewet  Dimeuz an amourousted ! Eramtira, dariraineu !
Me garje cât deuz anezhan  Daou liarded da brenan.
Me ’m oa bet daou liardet dec’h,  N’oa ket hirroc’h wit ma brec’h !
Ha me ’vont gant-han war-ar-mès,  O c’hober peder vestrès.
Na diou anez-he a oa coant,  Ha diou all defoa arc’hant ;
Ann diou oa coant a blije d’in,  Ann diou all oa dizoursi.
Lamoute. — Paimpol.
# Mar mije bet

Oberennoù damheñvel pe handelvoù all zo ivez, gwelout M’am bije bet krayon….
| ◄ Janedig ar Rouz | Mar mije bet | An durzunel ► |
* Mar mije bet eun tam paper gwen,
* Banac’h liou-du hag eur bluen,
* Mar mije bet eun tam paper gwen,
* Banac’h liou-du hag eur bluen,
* Me ’gompozje eur ganaouen
* A ve manifik da gana,
* A ve manifik da gana,
* En asamble, pa zeuio an ha !
N.B. Le barde Taldir (M. François JAFFRENNOU) de Carnoet, de qui je tiens cette mélodie, n’ayant pu m’en chanter que le premier couplet je me suis inspiré pour les strophes suivantes des autres versions très nombreuses de la même « sône », qu’on chante un peu partout en Bretagne.
# Mar fal d’oh hui men diméein

Oberennoù damheñvel pe handelvoù all zo ivez, gwelout Sonnen Helen.
| ◄ En tér seien (breiz-izel) | Mar fal d’oh hui men diméein (breiz-izel) | Mont e hran de jiboés (breiz-izel) ► |
| 1  er verh _Mar fal d’oh hui men diméein, $\left\$ diù huéh Ag ur halùé gonzet ket d’ein.  er vam  _Perak enta, Élen ?  Perak enta, me merh ?  Perak enta ? 2  er verh _Get é vohal vras, er halùé $\left\$ diù huéh Pen-der-ben és me feutehé !  er vam  _Guir e laret, Élen,  Guir e laret, me merh,  Guir e laret ! 3  er verh _Mar fal d’oh hui men diméein, $\left\$ diù huéh Ur hantonér gonzet ket d’ein.  er vam  _Perak enta, Élen ?  Perak enta, me merh ?  Perak enta ? 4  er verh _Ur hantonér, ar en henteu $\left\$ diù huéh A boen ma houni é dam kreu !  er vam  _Guir e laret, Élen,  Guir e laret, me merh,  Guir e laret ! | 5  er verh _Mar fal d’oh hui men diméein, $\left\$ diù huéh Ur hemenér gonzet ket d’ein  er vam  _Perak enta, Élen ?  Perak enta, me merh ?  Perak enta ? 6  er verh _Ur hemenér e zo lorbour $\left\$ diù huéh Ha nen dé ket dén a inour !  er vam  _Guir e laret, Élen,  Guir e laret, me merh,  Guir e laret ! 7  er verh _Mar fal d’oh hui men diméein, $\left\$ diù huéh A vab er markiz konzet d’ein.  er vam  _Perak enta, Élen ?  Perak enta, me merh ?  Perak enta ? 8  er verh _Mab er markiz en des argant ; $\left\$ diù huéh Bout moéz dehon me zo koutant !  er vam  _Guir e laret, Élen,  Guir e laret, me merh,  Guir e laret ! |
# Marc’hajou Aodou-ann-Hanter-Noz

| ◄ Marc’hajou ar Finister | Marc’hajou Aodou-ann-Hanter-Noz | Foariou ar Finister ► |
D’AR SADORN. — En Evran, — Goarec, — Gwengam, — Loudeac, — Plancoët, — Pleubihan, — Plouha, — Plene, — Sant-Briec, — Tonquedec.
# Buhez ar Sent/1912/Ilizou, touriou, kalvariou

| ◄ Raymond Nonnat | Ilizou, touriou, kalvariou | Jili  ► |
Ar fe birvidik a rê d’ar Vretoned kerzet gwechall, muioc’h c’hoaz eget breman, eus an eil pelerinaj d’egile, a reas d’eze ive sevel dre-oll, war o douar, peziou-labour, da zigas da zonj d’eze eus a Zoue hag eus o Zent. Eur c’hristen mat a blij d’ezan kât, en e di, skeudennou, tôlennou, d’ober d’ezan trei e spered hag e galon warzu Doue ; ti hon tadou kristen, Breiz-Izel, a zo ennan ive a bep seurt tôlennou er giz-ze ; ar re-ze eo an ilizou, an touriou, ar chapeliou, ar c’halvariou.
Kaer eo an holl voueziou a zav, ’baoue an amzeriou pell, diwar c’horre douar Breiz-Izel, da gelenn pe da didui ar Breizad ; mes c’houekan hini zo eo mouez an ilizou, ar chapeliou, an touriou, ar c’halvariou : etreze holl e tistagont eur c’hantik ken flour, ken santel, ma ’n eus ket e bar, nemet hini ar Baradoz a vefe, ha ma fellfe pluen eun êl evit e skrivan.